Fikser, gesonder en gelukkiger in 2023(Foto: iStock) Teen die einde van elke jaar wens ŉ mens die jaar was vier weke korter, maar met die jaarwisseling wil ŉ mens elke spesiale vakansieoomblik bottel en vir die volgende 365 dae, soos goudgeel ingelegde perskes in suikersoet stroop, sigbaar op ŉ rak staanmaak. Die realiteit is dat die ratwerk van ŉ beroep en gesin balanseer kort voor lank weer volspoedwerkverrigting vereis, terwyl die ekonomiese en finansiële druk al meer word en ons fisieke welstand en geestesgesondheid grotendeels agterweë bly. Voeg hierby die feit dat nuwejaarsvoornemens gemiddeld binne die eerste sewe weke van die jaar by die deur uit is, en jy’s terug in die (ou jaar se) maalkolk van net-kop-bo-water-probeer-hou. Maak 2023 die jaar wat jy jou ingesteldheid oor jou eie gesondheid en welstand verander, om uiteindelik fikser, gesonder en gelukkiger te kan wees. Niemand anders gaan dit vír jou doen nie, nie jou baas of jou lewensmaat nie, tog sal almal om jou saam met jou aan die goudgeel ingelegde perskes in suikersoet stroop smul! (Foto: iStock) Bykomende bronne: Metro, Savvy Health, Sustain Health en Healthline.